Nyeste Skilderie af Kiøbenhavn, 1829-10-27
Jndenlandske Efterretninger. Fra en Reisende i Ostindien skrives om de danske Besiddelser: Castellet Dansborg har noget imponerende ved sig, og Tranqvebar er en temmelig stor og i mine Tanker en meget smuk Bye: Husene ere for det meste gule, nogle hvide; de flade Tage med muret Gitterværk foroven see smukt ud, og ved hvert er en Veranda under Piller, især seer Gouverneurens Bolig smuk ud fra Forsiden. Alle Huse ligge ophøiede over Gaden paa Muur, som her er Fortoug; Gaden selv er meget sandet. Næsten i enhver Gaard dyrkes Viinranker, og hele Byen med Omegnen, undtagen paa den søndre Side ned mod Reveret og Carical, er tæt bevoxet med alle Slags Træer. Ko kos, Bananas, Mangos, Jagos, Bombilimoos og mindre Oranger, Tamerinther, Meloner, Papar Limoner voxe i Overflødighed og sælges for meget godt Kjøb. Mange Slags fine Fiske deels fra Havet, deels fra Reveret ere lette at faae. Rei erne ere undertiden ligesaa store som de største Krebs hjemme. Paa de grønne Urter til Karrisamt de dertil brugelige Frugter kjender jeg ikke Navnet, uagtet jeg spiser Karri hver Dag, som baade er den sundeste, meest velsmagende og billigste Ret. Mange Slags vilde Duer og Ænder, og hele Skarer af Fugle saavel spiselige som uspiselige, overmaade store og meget smaae, seer man daglig; Gjæs, Kalkuner, Høns, Ænder og tamme Duer kunne haves selv, men betaler sig næsten ikke. Et nydeligt lille Dyr (Aunippules), et Slags stribet Egern, er overalt paa Tage og Mure; idag har jeg af og til ligesiden imorges seet et af dem forsvare sine Unger paa Jerusalems Kirkes Top mod Anfald af Krager, som ere meget næsvise og tyvagtige og saa talrige, at Skriget af dem bestandig høres indtil man vænner sig til det. To store 20-aarige Landskildpadder har jeg seet paa Kirkegaarden; 2 Boaslanger i Fangenskab, 1 Elephant, som var mig allermeest fremmed, da man paa Afbildinger ikke kan see, hvorledes den bevæger sine Øren. Den giver nogle gyselige Støn fra sig naar den hilser med Snabelen, og den har saa stor en Færdighed i at bevæge den, at den kan tage en meget liden Sølvmynt i den brede Snude og give sin Driver den paa Ryggen, det er ellers et stygt Dyr og Huden hænger og dasker omkring den, især ere Benene, Bagdelen og dens Mulle under Rysselen stygge Partier paa den. For Slanger har man ingen Frygt her. Skorpioner ere ogsaa sjeldne, undtagen ved gamle Bygninger; der ere her 6 a 7 Slags af dem. Jakaler, Træhunde og Syrekatte have noget tilfælleds med Ræve og Maa rer hjemme. Køerne ere smaae og magre. Man kjører med Oxer. Cabriker og Sviin ere de almindeligste Kjødspiser og firføddede Dyr. En heel Mængde Insecter vrimler det af overalt, og om Aftenen hører man dem give deres forskjellige Lyd. Muskitoerne ere de værste, da deres Stik forvolder meget heftig Kloe og bulner naar man kradser for stærkt. Mange Fiirbeen opholde sig overalt i Huset. Kakelakker er der mange af, hvor der er noget for dem at æde. Jldstuer sees hyppigt ud om Aftenen og skinne stærkt. Jeg sender Dem for Curiositetens Skyld en Fuglerede af en Slags Gulspurv her, den hefter selv sin Anstalt ved en Kokusgreen, og naar dens Unger ere blevne voxne, bygger den en Rede for dem neden for sin egen; det er bleven mig fortalt, at man har seet en saadan firdobbelt Rede paa det samme Blad, endnu sætter den til sin Belysning de omtalte Jldfluer, som den forstaaer at fæste ved nogle smaae Leerklumper i Reden. Gouverneur Seidelin har mange Rariteter med sig hjem af Fugle, Jnsecter, Conchylier etc. Foruden den danske Kirke er her nemlig i Tranqvebar 1 Missionskirke, 1 Moskee, 1 katholsk Kirke og 2 besøgte Pagoder. Ude i Distriktet Bethlehems Missionskirke 1 katholsk Kirke og et katholsk Familie-Capel; et usselt Missionscapel og et endnu elendigere leer muret og straaetækket katholsk Capel i Byen Veleipaleam. J Orinmagalam er en Pagode, hvorfra Afgudsvognen trækkes, og der var en Paaskedag adskillige Selvplagelser af Trimlen og idelig Nedfalden paa Jorden, flere Slags Offringer og Gjennemstikning med Snore i Huden paa Hofterne, alt under megen Støi og Folkestimmel. (Sl. Av. 84.)